Festina Lente in Onrus | LekkeSlaap
Festina Lente in Onrus: Hooffoto's
Adres: De Kocksingel 5, Onrus, 7201, Wes-Kaap
Festina Lente in Onrus bied gerieflike selfsorgverblyf in die kusdorp Onrus.
Dié ongekunstelde huis met ongepleisterde mure en 'n plankvloer wat kraak, bied slaapplek aan 6 gaste en het 3 slaapkamers, 2 en suite-badkamers, 'n kompakte leefarea en kombuis. Die eerste en tweede slaapkamers het elkeen 'n koningingrootte-bed en 'n en suite-badkamer met 'n stort.
Die boonste verdieping is 'n groot oop vertrek met 'n derde koningingrootte-bed en 'n oopplan-badkamer met 'n Victoriaanse bad, toilet en 'n wasbak.
Vir veiligheid kan die trappe en boonste vertrek met 'n tuisgemaakte traphek afgesper word met 'n plank wat in gleufies op die eerste trap ingeskuif word.
Die kombuisie is toegerus met 'n 296 L yskas-vrieskas, tweeplaat-induksiestoof, konveksie-mikrogolfoond en kombuisware. Onlangs is nog 'n koelkas bygevoeg - ingeval daar baie gekuier word en ekstra pakplek vir kos en koeldrank nodig is. Ander geriewe sluit 'n heerlike groot onthaal- en braai-area buite in sowel as 'n TV met sekere satelliet-kanale (OpenView), 'n DVD-speler en veilige parkeerplek in. Daar is ook 'n tuisbiblioteek en 'n stapel DVD's vir gaste om te geniet.
Onbeperkte WiFi is buite spitstye beskikbaar met beperkte data gedurende spitstye. Troeteldiere is teen 'n ekstra fooi welkom.
Daar is genoeg tafels wat as lessenaar kan dien vir minstens twee werkstasies vir diegene wat 'n plek soek om vir 'n paar dae op die platteland te bly terwyl hulle steeds van die huis af moet werk.
'n Groot trekpleister is dat vierpoot-familielede ook teen 'n dagtarief welkom is. Die erf is omhein en groot genoeg vir gehoorsame honde om te speel.
Onrus bied doendinge soos swem, walviskyk, seiljag, roei, wynproe, visvang, bergfietsry en gholf.
'n Bespreking by Festina Lente in Onrus sluit in:
4.6 uit 5van 12 resensies vir Festina Lente in Onrus
De Kocksingel 5, Onrus, 7201, Wes-Kaap
Gaste dink Festina Lente in Onrus het 'n baie goeie ligging
https://travelground.imgix.net/AAEAAQAAAAAAAAAAAAAAJDI2MGM0NmFlLTFkMjEtNGU5MC1iM2YyLTEyM2I2YzQ5YjM1MA?w=1440&h=960&fit=crop&auto=format Vanaf R1 250 per nag (vir 6 persone) 12 5 1 5 5 De Kock Close Onrus 7201 Wes-Kaap 086 999 0018 14:00-17:00 10:00 -34.411168487637 19.178685882278